Нават паверхневае гартанне скарбу лексікаграфіі сведчыць: мары збываюцца. Цяпер усе гэтыя напаўміфічныя “канцавоссі ды “судзіны — як на далоні, пад рукой, пад адной вокладкай, і можна лёгка выцягваць іх з паліцы падчас працы. Грамадазнаўства і педагогіка, мінералогія і тэхніка, само сабой — медыцына, літаратура, алгебра… Слоўнікі найчасцей перакладныя — з рускай мовы, зразумела, але часам дадаецца і трэцяя, дапаможная, мова: у анатамічным слоўніку гэта, зразумела, лаціна, у “хэмічным чамусьці ідыш, у “геолёгічным — нямецкая. Ёсць нават беларуска-літоўскі слоўнік спецыяльных тэрмінаў — была патрэба і ў такіх. Усё па вышэйшым разрадзе і адпавядае моўным нарматывам. Тагачасным.